Előterjesztés Zalakaros Város Önkormányzata Képviselőtestülete 2021. november 25-én tartandó ülésére
Napirend címe: Nagykanizsai Tankerületi Központ kérelme a 2021/2022. évi iskolatej
                             programban való részvétel támogatására
Előterjesztést készítette: Horváthné Juhász Barbara pénzügyi osztályvezető
Tisztelt Képviselőtestület!

Magyarországon 2004 óta működik az Európai Unió és a Magyar Állam által finanszírozott iskolatej program, melynek célja egyrészt, hogy eljuttassa a tejtermékeket a gyerekekhez annak minden, az egészségre és a fejlődésre gyakorolt pozitív hatásával együtt másrészt, hogy népszerűsítse a tejtermékek fogyasztását a gyermekek körében, ezzel is hozzájárulva az egészséges táplálkozási szokások kialakulásához.
A Nagykanizsai Tankerületi Központ levélben kereste meg önkormányzatunkat, melyben támogatást kért ahhoz, hogy a Zalakarosi Móra Ferenc Általános Iskola és Alapfokú Művészeti Iskola tanulói részt vehessenek a 2021/2022. tanévi iskolatej programban. A tankerületi központ levele az előterjesztés mellékletét képezi.
A kérelemben leírták, hogy a pályázat eredményesen lezárult, de mivel Zalakaros magas adóerő képességgel rendelkezik, nem kapták meg a program teljes finanszírozásához a támogatást. A hiányzó összeg előre láthatóan 514.764 Ft. Jelezték, hogy a teljes összeg finanszírozására fedezettel nem rendelkeznek. 

Az előterjesztés javasolja a képviselőtestület számára, hogy a támogatásról elvi döntés szülessen, azonban az önkormányzat 2022. évi költségvetési forrásaink bizonytalanságára tekintettel, a támogatás pontos mértékéről a költségvetés tárgyalása során döntsön. 

Határozati javaslat:

Zalakaros Város Önkormányzat Képviselőtestülete támogatja a Zalakarosi Móra Ferenc Általános Iskola és Alapfokú Művészeti Iskola 2020/21. tanévi iskolatej programban való részvételét, azonban az önkormányzat jövő évi költségvetési kondícióinak bizonytalansága miatt a támogatás pontos mértékéről a 2022. évi költségvetés tárgyalása során, a rendelkezésre álló pénzügyi keretek pontos ismeretében tud döntést hozni. 

Határidő:            2022. január 28. 
Felelős:               Novák Ferenc polgármester
Operatív felelős: Horváthné Juhász Barbara pénzügyi osztályvezető 
	
Zalakaros 2021. november 10.

       Novák Ferenc
                                                                                           polgármester


Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára az előterjesztés szerinti határozati javaslat elfogadását.

